lflage/wiki-talks huggingface dataset:
Keskustelu:Luukas Hjorth

message: Olen tarkistanut nimen kirjoitusasun aikalaislähteestä: vuonna 1926 julkaistusta Tampereen osoitekalenterista, jossa on luettelo ”20 vuotta täyttäneiden henkilöiden suku- ja ristinimistä” (ks. lähde). Uudemmissa lähteissä nimen kirjoitusasu vaihtelee: Erkki Kanerva käyttää Amuri-kirjassaan (2004) muotoa Lukas Alber Hjort. Tampereen kantakaupungin rakennuskulttuuri 1998 -kirjassa käytetään asua Luukas Hjort ja Amurin työläismuseokorttelin verkkosivuilla asua Lukas Hjorth. – Iljanne (keskustelu) 2. marraskuuta 2020 kello 20.02 (EET)
thread_title: Nimen kirjoitusasu vaihtelee
Keskustelu:Carmen Martín Gaite

message: Espanjan akatemian sivulta ei löytynyt lähdettä jäsenyydelle. Kaikkien jäsenten elämäkerrat ovat siellä. Hänellä oli kyllä joitakin muita yhteyksiä akatemiaan, mutta en osaa espanjaa, joten jää muiden selvitettäväksi. --Abc10 (keskustelu) 3. marraskuuta 2020 kello 11.20 (EET)
thread_title: Akatemian jäsenyydestä
Keskustelu luokasta:Professorit maittain

message: Ovatko nämä nyt kansallisuutensa (tai syntymämaansa) mukaan maittain, vai yliopiston mukaan maittain, vai sekä että? --Jmk (keskustelu) 4. marraskuuta 2020 kello 21.37 (EET)
replies: text: Kansallisuutensa. Professorit tulisi ihanteellisesti luokitella tänne ja :Luokka:Professorit yliopistoittain, jonka alaluokkien kuvauksissa jaottelua on selvennetty. Yliopistokohtainen luokittelu on vielä melko keskeneräinen ja vajaa, mutta alan työstämään sitä. Lisäsin tähän kuvauksen selventämään luokittelua. --Suomalta (keskustelu) 7. huhtikuuta 2024 kello 14.04 (EEST)
thread_title: Maittain
Keskustelu mallineesta:Jumalat

message: Tämän mallineen käyttämät sivut, kuten Polyteismi, näkyvät mobiilinäkymässä väärin. Malline ei sijoitu oikealle kuten pitäisi, vaan se ottaa koko ensimmäisen ruudullisen näkymästä. Voisiko joku korjata tämän, tai piilotan koko mallineen. --Savir (keskustelu) 6. marraskuuta 2020 kello 16.56 (EET)
replies: text: Sain ongelman ilmeisesti korjattua vaihtamalla laatikon luokaksi infobox aiemman toccolours:in sijaan. --Savir (keskustelu) 6. marraskuuta 2020 kello 17.03 (EET)
thread_title:  Näkyy väärin mobiilissa
Keskustelu:Vasco da Gama

message: Ehdotan lupaavaksi. Tästä saisi ehkä etusivulle "lisää aiheesta" -linkin vertaisarvioinnissa nyt olevaan James Cook -artikkeliin, jos se valittaisiin suositelluksi. Täydensin artikkelia kirjan pohjalta lokakuussa. Artikkeli painottuu ensimmäiseen matkaan, joka oli kai se tärkein. --Savir (keskustelu) 7. marraskuuta 2020 kello 11.19 (EET)
replies: text: Mielestäni voisi olla jo hyvänkin tasoa. Pieni huomio: ”Euroopan ja itämaiden välinen maustekauppa” – itämaat on hyvin eurosentrinen nimitys ja enemmänkin kulttuurinen konstruktio kuin jokin tietty konkreettinen paikka. Lisäksi termi on maantieteelliseltä rajaukseltaan hyvin epämääräinen, esimerkiksi Euroopasta länteen sijaitsevan Marokon kulttuuria on voitu kuvailla itämaiseksi. Kun tässä puhutaan kuitenkin ilmeisesti Keski- ja Itä-Aasiasta, niin näitä termejä voisi käyttää. Jos haluaisi varmistaa hyväksi pääsyn, da Gaman merkitystä voisi avata hieman lisää, samoin hänen vastaanottoaan Portugalissa. Lupaavaksi menee toki jo näinkin. Olen muuten aina luullut, että se on Vasco de Gama. Joka päivä oppii jotain uutta. (Henrik Purjehtijakin on muuten suhteellisen tasokkaan oloinen artikkeli ja voisi mennä Lupaavaksi pienellä parantelulla. Vuonna 1888 julkaistu lähde pitäisi tosin korvata uudemmalla.) --Miihkali (K • M) 9. marraskuuta 2020 kello 11.05 (EET)
replies: text: : Siinä itämaakohdassa oli vähän turhaa toistoa, joten poistin sen lauseen. Eurooppalaiset tosin eivät tainneet vielä silloin tietää, mistä ne idän mausteet alun perin tulivat, joten epämääräinen ilmaus sinänsä puolsi paikkaansa. --Savir (keskustelu) 9. marraskuuta 2020 kello 18.07 (EET)

text: : Ehkä tässä yhteydessä voitaisiin pohtia sitäkin, oliko Vasco da Gama tutkimusmatkailija vai löytöretkeilijä. Minulle noiden nimitysten ero ei ole ihan selvä. --Savir (keskustelu) 9. marraskuuta 2020 kello 18.10 (EET)
replies: text: :: Nimitysten ero on käsittääkseni se, että löytöretkeilijät kuuluvat historialliseen löytöretkikauteen 1400-luvulta ja 1700-luvulle. Heidän matkansa olivat enimmäksen merimatkoja. Tutkimusmatkailija on laajempi käsite. --Kospo75 (keskustelu) 10. marraskuuta 2020 kello 13.56 (EET)

text: Alkuasukas on Kielitoimiston sanakirjan mukaan vanhentunut termi. --PtG (keskustelu) 12. marraskuuta 2020 kello 13.24 (EET)
replies: text: : Niin, se sanahan on nykyisin kai värittynyt tarkoittamaan vanhanaikaisia ja teknologisesti primitiivisiä afrikkalaisheimoja, joita eurooppalaiset löytöretkeilijät kohtasivat matkoillaan. Siksi esim. saamelaisia ei ole asiallista kutsua alkuasukkaiksi. Englanninkielinen lähdekirja käyttää termejä natives ja Africans. Vaihdoin alkuasukkaat nyt "afrikkalaisiksi" ja "paikallisiksi". Alkuperäisasukkaiksi en heitä kutsuisi, sillä itse varaisin sen termin khoisaneille, jotka asuttivat noita seutuja vielä muutama sata vuotta ennen portugalilaisten tuloa, kunnes bantut syrjäyttivät heidät. --Savir (keskustelu) 12. marraskuuta 2020 kello 15.46 (EET)
Kannatan lupaavaksi ja merkitsen. --PtG (keskustelu) 28. marraskuuta 2020 kello 12.10 (EET)
</div>
thread_title:  Laatuarviointi
Keskustelu:Iso (automerkki)

message: * The history of Iso Rivolta -otsikossa oleva linkki (http://home.tiscali.nl/isorivolta/isopage1.htm) EI toimi enää.--Christian Valley (keskustelu) 8. marraskuuta 2020 kello 08.17 (EET)
thread_title:  Vanhentunut linkki
Keskustelu:Sääksjärvi (Lempäälä)

message: Koen, että artikkeli Sääksjärvi (Lempäälä) tarvitsee laatuarviontia. Olen viime päivinä ottanut projektikseni täydentää artikkelia ja lisätä uutta tietoa. Jos katsotaan vanhoja versioita artikkelista, niin mielestäni tässä on huomattavasti enemmän tietoa. Mitä mieltä muut ovat? --𝚅𝚊𝚊𝚚 (keskustelu) 8. marraskuuta 2020 kello 08.55 (EEST)
replies: text: Lisäyksesi ovat valitettavasti suurelta osin lähteettömiä, joten artikkeli ei ole parantunut. Ei lupaava saati hyvä. -Ochs (keskustelu) 8. marraskuuta 2020 kello 09.21 (EET)

text: Ei jatkoon.  Arkistoin. J.K Nakkila (keskustelu) 18. marraskuuta 2020 kello 22.48 (EET)
</div>
thread_title:  Laatuarviointi
Keskustelu:Markku Tapio Katajisto

message: Pitäisi olla linkkejä ulkoisiin mainintoihin. Onko tämä sama ihminen Vaasalaisia ? Jos on, kelpaisi yhdeksi lähteeksi. --Tappinen (keskustelu) 8. marraskuuta 2020 kello 10.23 (EET)
Kyllä on sama ihminen. Raptor1979 (keskustelu) 8. marraskuuta 2020 kello 11.36 (EET)
replies: text: Laitoin tästä lähteestä nyt ne tiedot mitä siellä oli, eli tarkempi syntymäaika- ja paikka sekä itseoppinut kuvataiteilija. Tuolle viimeiselle lähteelle ei lähteestä löytynyt mitään mainintaa joten tein sille lähdepyynnön. Luokittelin myös artikkelin. --Maantietäjä (keskustelu) 8. marraskuuta 2020 kello 11.47 (EET)
replies: text: : Lisäsin tiedon sadoista näyttelyistä, poistin merkittävyysmallineen. --Tappinen (keskustelu) 8. marraskuuta 2020 kello 19.54 (EET)
Kiitos. Lisään lähteitä myöhemmin kunhan löydän niitä. Miten toimia vanhojen lähteiden kanssa jotka ovat esim. kirjan muodossa? Raptor1979 (keskustelu) 9. marraskuuta 2020 kello 05.33 (EET)

text: Kopioi allaoleva malline artikkeliin ja täytä siihen kirjan tiedot. --Tappinen (keskustelu) 9. marraskuuta 2020 kello 21.25 (EET)

Hei! Pystynkö lisäämään kuvan?
Pahoittelut kyselystä, olen noob tässä hommassa. Raptor1979 (keskustelu) 23. helmikuuta 2021 kello 13.05 (EET)

text: Tunnuksesi on luotu yli neljä päivää sitten, joten pystyt. Toiminnot:Tallenna Wikipediaan; Commonsiin tallentamista en hallitse itsekään. Artikkeliin sitten koodi yksinkertaisimmassa muodossaan pienoiskuva|(kuvateksti) Vyörykkä (keskustelu) 23. helmikuuta 2021 kello 13.09 (EET)
Lisäsin valokuvan Markku Katajiston työstä. Olen itse ottanut kuvan taidenäyttelyssä. Ennen kuvan lisäämistä artikkeliin pyysin Markku Katajistolta luvan, sain luvan lisätä sen. Miten voin todentaa asian niin että kuva saa olla artikkelissa? Räkädino (keskustelu) 17. tammikuuta 2022 kello 18.54 (EET)
thread_title:  Merkittävyyskeskustelu
Keskustelu:Reino Häyhänen

message: En jaksa perehtyä aiheeseen, mutta laitoin artikkeliin kuvan, jonka löysin Suomen Kuvalehden jutusta vuodelta 1965. Maksumuurin eli lehtitilauksen takana olevan jutun teksti voisi tarjota lähteistystä ja lisätietoa artikkelin parantamisesta kiinnostuneelle. Q0ywo (keskustelu) 8. marraskuuta 2020 kello 16.29 (EET)
thread_title: Juttu Suomen Kuvalehdessä 1965

message: Artikkeli on syytä kirjoittaa kokonaan uudestaan. Asiallisia lähteitä Häyhäsestä löytyy. Tässä yksi: Juha Pohjonen 2000: Maanpetturin tie. Häyhästä käsittelee Illegaalit-luvun alaluku Reino (s. 275-278). Kirjoitan tähän muistiin, että Häyhänen oli koulutukseltaan keskikoulunopettaja; tutkinto Neuvostoliitossa vuonna 1939. (Pohjonen 2000, 276).--Juha Kämäräinen (keskustelu) 30. syyskuuta 2021 kello 08.49 (EEST)
thread_title:  Muuan lähde ja yksityiskohta
Keskustelu:Olivos (Argentiina)

message: Suomennos "Vicente Lópezin lääni" kuulostaa hiukan erikoiselta, kun :en:Vicente López Partido on 34 neliökilometrin suuruinen osa metropolikaupunkia ja hallinnollisesti Buenos Airesin provinssin (Provincia) osa. Eikös yleensäkin ole fi-wikissä pyritty vähentämään "läänin" käyttöä ympäri maailmaa? --Jmk (keskustelu) 8. marraskuuta 2020 kello 17.47 (EET)
replies: text: County näyttäisi olevan lähteenä käytetyssä Britannicassa... Espanjankielisen Wikipedian tietolaatikon mukaan partido, joka näyttäisi sanakirja.org -sivuston mukaan olevan "kunnallinen hallintoalue Buenos Airesin maakunnassa". Artikkeli Buenos Airesin maakunta suomentaa tuon paikallishallintoalueeksi. --Suomalta (keskustelu) 26. marraskuuta 2020 kello 12.46 (EET)
replies: text: : Otin läänin pois Lópezilta. --Jmk (keskustelu) 26. marraskuuta 2020 kello 12.51 (EET)
thread_title: Lääni?
Keskustelu:Camel (yhtye)

message: Hyvästä bändistä hyvä artikkeli? --Miihkali (K • M) 8. marraskuuta 2020 kello 18.42 (EET)
replies: text: Voisi ihan olla hyvä artikkeli. Bändistä mulla ei ole suurempaa käsitystä, joten ei äänestetä hyväksi bändiksi ;) --PtG (keskustelu) 12. marraskuuta 2020 kello 13.55 (EET)
replies: text: : :) --Miihkali (K • M) 12. marraskuuta 2020 kello 13.57 (EET)

text: Muodoltaan ja pituudeltaan hyvän tasolla. Sisällöstä en osaa sanoa, koska en tunne aihetta, mutta luotan tekijään ja kannatan hyväksi. Mutta jäin kaipaamaan albumien kokonaismyyntimäärää, jollainen löytyy monen artistin artikkelista. Listasijoitusten yhteenvetokin jossain muodossa löytyy monesta artikkelista kätevästi johdannosta tai diskografiasta, mutta tästä ei.  --Savir (keskustelu) 26. marraskuuta 2020 kello 19.51 (EET)
replies: text: : Hyviä ehdotuksia. Lisään varmaan lähiaikoina diskografiaan listasijoitustaulukon, jollainen löytyy en-wikin puolelta. Kokonaismyyntimääristä en ole löytänyt tietoa. Tuskin ne ainakaan kovin korkeat ovat, kun sertifioitua myyntiä löytyy ilmeisesti vain 120 000 albumin edestä. Yhdysvalloissa bändin parhaatkin listasijoitukset olivat kolminumeroisia, ja se nyt oli kuitenkin realistisesti arvioituna se markkina-alue, joka 1970-luvulla erotti jyvät akanoista. Ihan näppituntumalta heitän, että jos lasketaan CD-uusintapainokset ja vastaavat mukaan, voitaisiin liikkua noin miljoonassa myydyssä levyssä, mutta tälle minulla ei ole mitään lähdettä. Joka tapauksessa taitaa olla niin, että nuo markkinointikoneistojen tehtailemat myyntiluvut ovat usein täyttä fantasiaa eivätkä millään tavoin tarkistettavissa. Jotkut noita tykkäävät arvioida sertifioitujen myyntilukujen, listasijoitusten ym. pohjalta, ja ilmeisesti ”virallisissa” luvuissa tuppaa olemaan aika paljon ilmaa. Esimerkiksi Deep Purplen väitetään myyneen 150 miljoonaa levyä, mutta joku internet-asiantuntija oli asiaa selvitellyt, ja varmennettavissa oleva luku taisi olla runsaat 60 miljoonaa. Eli suhtautuisin varsin skeptisesti näihin myyntilukuihin. Tästä vielä potentiaalinen lähde talteen: .--Miihkali (K • M) 26. marraskuuta 2020 kello 20.25 (EET)
Merkitään hyväksi. --PtG (keskustelu) 28. marraskuuta 2020 kello 12.07 (EET)
</div>
thread_title:  Laatuarviointi
Keskustelu:Etnologia

message: Ehdotan, että tämän ja "Kansatiede Suomessa"-artikkelin nimet muutettaisiin muotoon "Etnologia" ja "Etnologia Suomessa", koska kolme neljästä alan oppituolista on muuttanut nimensä tähän muotoon. --Bave- (keskustelu) 9. marraskuuta 2020 kello 15.31 (EET)
thread_title:  Artikkelin nimi
Keskustelu:Rånejoen vesistö

message: Artikkeli on julkaistu tässä muodossa ”kokeeksi”. Kehityskeskustelua toivon artikkelin rakenteesta sekä vesistöalueen piirteitä-kappaleen tilastotiedoista ja kaaviosta. Onko artikkelin aihepiiri käsitelty riittävän laaja-alaisesti?--J Hokkanen (keskustelu) 9. marraskuuta 2020 kello 22.26 (EET)
thread_title:  Vesistöartikkeli Ruotsalaisen joen vesistöalueesta
Keskustelu mallineesta:Työtaistelut

message: Olisi hyvä jos joku lisäisi tuonne merkittäviin ne jotka on historiallisesti merkittävimmät. täältä löytyy monta :Luokka:Työtaistelut --Mur (keskustelu) 10. marraskuuta 2020 kello 14.06 (EET)
thread_title:  Merkittävät työtaistelut
Keskustelu:Nuutti Viitasalo

message: Ei ole pelannut yhtäkään pääsarjaottelua. --James Chudrie (ディベート) 10. marraskuuta 2020 kello 14.29 (EET)
replies: text: On merkitty tämän päivän KHL-kokoonpanoon. Vaikka Wikipedia ei ennustakaan tulevaisuutta, kyseenalaistaisin, kuinka järkevää olisi poistaa artikkeli kolmeksi tunniksi. --Sakramentti-Jaakko (keskustelu) 10. marraskuuta 2020 kello 15.33 (EET)
thread_title:  Merkittävyys
Keskustelu:UHF (taajuusalue)

message: Jos sivu Very high frequency siirretään nimelle VHF niin sivu Ultra high frequency tulee vastaavasti siirtää nimelle UHF samasta syystä. Kannatan kumpaakin siirtoa. Siirto vaatii ylläpitäjän toimia koska ohjaussivu UHF on siirron tiellä. --Jawacz (keskustelu) 10. marraskuuta 2020 kello 17.41 (EET)
replies: text: Vaihtoehtoisesti ja ehkä jopa mieluummin siirto nimelle UHF (taajuusalue). Vrt. LF (taajuusalue) --Jawacz (keskustelu) 10. marraskuuta 2020 kello 17.47 (EET)
replies: text: :Ehdotusta ei ole vastustettu joten siirto toteutettu --Jawacz (keskustelu) 28. marraskuuta 2020 kello 10.06 (EET)
thread_title:  Siirto nimelle UHF
Keskustelu:Salibandy Club Classic

message: Siirsin artikkelin nimeltä Classic nimelle Salibandy Club Classic. Jos sivu halutaan pitää nimellä Classic (jota ilmeisesti paljon käytetään, kai se on jonkinlainen lempinimi, kun ei jakseta kirjoittaa koko nimeä), niin sitten artikkelin pitäisi olla tarkenteellisella nimellä, esim. Classic (salibandy)). Classic-nimellä on niin paljon merkityksiä, ettei suomalainen sählyseura mielestäni voi olla sen ensisijainen merkitys. Korjailen linkkejä myöhemmin ja teen täsmennyssivun. -kyykaarme (keskustelu) 11. marraskuuta 2020 kello 08.07 (EET)
replies: text: Mikä kurssin käänsi? --Lax (keskustelu) 25. marraskuuta 2020 kello 22.16 (EET)
replies: text: :Teen sen nyt. Viime kerralla en tainnut vaan jaksaa tehdä tarvittavia asioita, joten kumosin siirron. kyykaarme (keskustelu) 23. tammikuuta 2023 kello 15.23 (EET)
replies: text: ::Teinkin vain täsmennyssivun Classic (täsmennyssivu). kyykaarme (keskustelu) 23. tammikuuta 2023 kello 15.56 (EET)

text: Olen samaa mieltä siitä, että salibandyseura tuskin on Classic-sanan ensisijainen merkitys. Siirsinkin sitä käsittelevän artikkelin jälleen nimelle Salibandy Club Classic ja pyysin ylläpitoa poistamaan siirrossa syntyneen ohjaussivun, jotta täsmennyssivun Classic (täsmennyssivu) otsikko voitiin lyhentää muotoon Classic. Päivitettäviä linkkejä kuitenkin oli suorastaan yllättävän paljon, ja se oli aika työläs homma, mutta sainhan senkin tehdyksi. -KLS (keskustelu) 24. tammikuuta 2023 kello 18.57 (EET)
replies: text: : "Kai". "Tuskin". Voisko joku nyt kertoa, mikä on se käytetympi/tunnetumpi/ensisijaisempi nimi? Siis nimen omaan suomen kielessä. Ettei mene vaan arvailuksi. Enkkuwikissä toisenlainen näkökulma on ymmärrettävää. --Lax (keskustelu) 25. tammikuuta 2023 kello 13.28 (EET)
thread_title:  Artikkelin nimi
Keskustelu:Kyokushinin painoluokalliset Japanin mestaruuskilpailut

message: Norihito Satoh ja Mitsuaki Satoh näyttävät oudoilta romajisoinneilta. Ei kai missään romaji-järjestelmässä ole loppu-h:ta, onkohan vain tarkoitettua pitkää o-vokaalia eli ō? Aiemmin korjatulle Yasuhiro Shichinohe senseille on olemassa jap. wikin artikkeli :ja:七戸康博 ja siellä nimi on しちのへ やすひろ hiraganalla ja Google translate osaa kääntää (jo kanjeistakin ilman kanaa) sen Shichinohe Yasuhiro -muotoon. Noista kahdesta en ole saanut selvää, keitä ovat. jni (k) 12. marraskuuta 2020 kello 11.27 (EET)
replies: text: Todennäkösesti, kun kyseinen sivusto kirjoittaa millon mitenki eri henkilöiden nimet useana eri versiona. Saa muokata nimet jos näkee miten ne on oikeaoppisesti kirjoitettu. Pitänee kirjoittaa näistä artikkelit niin tulee tutkittua sitten tarkemmin. --Griffelkin (keskustelu) 12. marraskuuta 2020 kello 12.20 (EET)
thread_title:  Romajivirheitä
Keskustelu:Jami Kyöstilä

message: Seura on artikkelin mukaan perustettu vuonna 2002. Onko mahdollista, että 6-vuotias esikoululainen perustaa salibandyseuran?--MAQuire (keskustelu) 12. marraskuuta 2020 kello 21.48 (EET)
thread_title:  Lammin Salibandy
Keskustelu luokasta:Hindulaisuuden johtohenkilöt

message: Hindulaisuuden erilaisuus verrattuna vaikka kristinuskoon on, ettei hinduilla ole samanlaista hierarkista järjestelmää kuin katolisilla. Kristinuskon osalta papit ja piispat on mahdollista luokitella järkevästi, koska uskonto on rakenteeltaan hierarkisempi. "Hindulaisuuden johtohenkilö" sen sijaan on aika monitulkintainen ja harhaanjohtavakin terminä... Johtohenkilö kuulostaa niin mahtipontiselta nimeltä, että siihen hädintuskin uskaltaa luokitella yksittäisiä hindulaisia pappeja ja munkkeja, jotka jää tämän takia ilman uskonnollista arvoaan vastaavaa luokkaa. Toisena asiana tämä on luokiteltu luokkaan "intialaiset uskonnolliset johtajat" vaikka hindulaisia johtohenkilöitä löytyy ympäri maailmaa. Alaluokka hindugurut sisältää saman ongelman... Sen kautta unkarilainen Sivarama Swami muuttuu luokkajärjestelmän kautta intialaiseksi. Mietin ratkaisuna pitäisikö tästä johtaa jokin "hindulaiset vaikuttajat" / "hinduvaikuttajat" (alaluokkina "hinduvaikuttajat maittain" jne.) -niminen ei näin mahtipontinen luokka. Nykyisellään tämä luokka on tosiaan Intia-keskeinen ja mielivaltaisesti rajattu. Useimmat näistäkään :Luokka:Krishna-liike eivät kuulu nykyiseen luokkasysteemiin. En suoranaisesti vaadi tämän luokan uudelleennimeämistä vaan järkevöittämistä. En-Wikissä on en:Category:Hindu religious workers tämän yläluokkana, mistä voisi ehkä ottaa oppia. --Suomalta (keskustelu) 13. marraskuuta 2020 kello 01.10 (EET)
thread_title:  Luokan intialaisuudesta ja paremman nimen tarpeesta
Keskustelu:Luettelo Suomussalmen julkisista taideteoksista ja muistomerkeistä

message: * Jatkosodan sotamuistomerkit Via Karelian varrella; Viakarelia.fi - OK --Aulis Eskola (keskustelu) 14. marraskuuta 2020 kello 18.19 (EET)
thread_title:  Lähteet 

message: OK - Artikkelissa Vääkiönvaara kerrotaan ilman lähdettä jostain muistomerkistä. En tutkinut, onko vai ei jo luettelossa.--Urjanhai (keskustelu) 9. tammikuuta 2021 kello 10.43 (EET)
replies: text: Lisäsin mimellä "Radanrakentajien muistomerkki". --Htm (keskustelu) 9. tammikuuta 2021 kello 15.24 (EET)
thread_title:  Vääkiönvaaran muistomerkki
Keskustelu:Luettelo Sallan julkisista taideteoksista ja muistomerkeistä

message: Jatkosodan sotamuistomerkit Via Karelian varrella; Viakarelia.fi - OK --Aulis Eskola (keskustelu) 14. marraskuuta 2020 kello 18.20 (EET)
Tarkistettava / Itä-Lappi – Sotahistorialliset kohteet: 
* ruotsalaisten lahjoittama panssaritorjuntatykki (37 mm Bofors), samanlainen, jota alueella käytettiin 1940,
* ruotsalaisten vapaaehtoisten muistokivi (1952), - OK
* ruotsalaisten vapaaehtoisten toinen muistokivi (1990), 
* everstiluutnantti Magnus Dyrssenin kaatumispaikka ja muistomerkki (1949), - OK
* talvisodan päättymisen muistomerkki (1971) ja - OK
* Lapin alueella taistelleiden Mannerheim-ristin ritarien muistomerkki (1992) - OK --Aulis Eskola (keskustelu) 18. marraskuuta 2020 kello 10.52 (EET)
thread_title:  Lähteet
Keskustelu:Zinnetullah Ahsen Böre

message: Artikkelin nimi on Zinetullah Ahsen Böre, mutta tekstissä esiintyy myös muotoa Zinnetullah. Google-haulla edellisestä tulee 124 ja jälkimmäisestä 43 tulosta, mutta Zinnetullah-muotoa käyttää mm. Kansallisbiografia. --Vyörykkä (keskustelu) 15. marraskuuta 2020 kello 20.34 (EET)
thread_title:  Zinetullah vai Zinnetullah?
Keskustelu:Jennifer Clack

message: Ehdotan lupaavaksi. --PtG (keskustelu) 16. marraskuuta 2020 kello 12.31 (EET)
replies: text: Onko preparoija oikea termi, vai onko sille joku toinen suomenkielinen nimi? Kuulostaa jotenkin hyvin suoralta käännökseltä. "parhaiten tunnetuin" pitäskö siinä selittää, että kyse on siis siitä että kasassa on kokonaisin fossiili? Commonsista löytyy tuo Guardian artikkelin kallon kuva  joka siis ilmeisesti on tolta Grönlannin retkeltä. Sopiiko se artikkeliin? Muuten varmaan perustiedot kasassa.  J.K Nakkila (keskustelu) 17. marraskuuta 2020 kello 00.06 (EET)
replies: text: :Mun mielestä tuo "parhaiten tunnetuin" viittaa enemmän siihen, että nyt tutkijoilla on suvusta tietoa. Monista nykyeläimistäkin meillä on vaihtelevasti tietoa, ja monet lajit saattavat esimerkiksi edustaa koko sukua, kun muista lajeista tutkijoilla ei ole juurikaan tietoa. Lisäsin siihen vähän tietoa, jos se olisi nyt selkeämpi. Preparoijalle en nyt keksinyt suomenkielistä termiä. Preparointia käytetään varsin yleisesti kyseisen henkilön aktiviteetista, mutta toki preparoijista puhutaan aika vähän (kyllä netistä muutamia käyttötapauksia löytyy, ja ne viittaavat samaan asiaan). Fossiilien valmistelija tai fossiilien käsittelijä eivät nekään kuulosta ihan hyviltä, kun tuota preparointi on. --PtG (keskustelu) 17. marraskuuta 2020 kello 14.58 (EET)

text: Kannatan lupaavaksi. Vähäpätöisenä asiana maininta syöpään kuolemisesta voisi olla sairastumisen yhteydessä... Myös paikka jossa tapasi miehensä on artikkelissa kahdesti hieman ristiriitaisesti. --Suomalta (keskustelu) 11. joulukuuta 2020 kello 13.46 (EET)

text: Kannatus minultakin.--Henswick (keskustelu) 11. joulukuuta 2020 kello 16.17 (EET)
Muutin hieman noita Suomaltan mainitsemia kohtia. Koska ilmeisesti kannatusta merkkaan lupaavaks. J.K Nakkila (keskustelu) 16. joulukuuta 2020 kello 17.20 (EET)
</div>
thread_title:  Laatuarviointi
Keskustelu:The Great Gig in the Sky

message: ? --Miihkali (K • M) 16. marraskuuta 2020 kello 20.33 (EET)
replies: text: Kai tämä voi riittää. --PtG (keskustelu) 20. marraskuuta 2020 kello 21.07 (EET)

text: Kyllähän tässä on jo aika hyvä setti kasassa, kannatan. --Prospero One (keskustelu) 22. marraskuuta 2020 kello 16.09 (EET)
replies: text: : Ilmeisesti kannatusta. Merkitsen  ja arkistoin. --Miihkali (K • M) 11. joulukuuta 2020 kello 10.15 (EET)
</div>
thread_title:  Laatuarviointi